o
KLUBI 700 Jumala ei päästänyt häntä
Oletko kuullut punkkirokista?
Brooke Donnelly sukelsi punkin maailmaan nuoruudessaan.
Hän otti lävistyksiä ja ajoi hiuksensa ja kulmakarvansa.
Kovan kuoren takana piilotteli pelokas pieni tyttö.
Tunsin häpeää ja syyllisyyttä salaisuudesta, jota piilottelin.
Brooken viattomuus vietiin, kun hän oli 8-vuotias.
Naapuruston pojat alkoivat käyttää minua seksuaalisesti hyväksi,
kun olin kolmannella luokalla. Se jatkui seitsemänteen luokkaan asti.
He kiusasivat minua myös muilla tavoin.
He uhkasivat tappaa minut, jos kerroin kiusaamisesta kenellekään.
Brooke kasvoi uskovassa kodissa ja tiesi, mitä Jumalan rakkaus oli.
Silti hän ei voinut ymmärtää, miksi hänelle tehtiin pahaa.
Muistan rukoilleeni, että kiusaaminen loppuisi.
Vaikka se jatkuikin, tiesin Jeesuksen olevan todellinen.
Hän ei syyttänyt Jumalaa, mutta pikkuhiljaa etääntyi Herrasta.
Seksuaalisen hyväksikäytön takia sisälleni patoutui vihaa.
Elin kaksoiselämää.
Esitin uskovaa, kun kävin seurakunnan nuortenilloissa.
Koulussa käytin huumeita.
Lukion jälkeen Brooke muutti pois kotoa ja etääntyi yhä
kauemmas Jumalasta.
Hän tutustui punk-liikkeessä mukana olevaan naapuriinsa.
Hän työskenteli järjestyksenvalvojana yökerhossa.
Minua kiehtoi punk-musiikin kovuus, joka salli minun ilmaista vihaani.
Se teki minusta kovemman ja ilkeämmän.
Silloin astuin sisään todelliseen pimeyteen.
Uusi ystävä kietoi Brooken pauloihinsa.
Hänet tavatessani en tiennyt, että hän oli noita.
Hänessä oli vastustamatonta vetovoimaa.
He alkoivat seurustella ja muuttivat Hollywoodiin
tähteyden toivossa.
Lähdin mukaan hänen unelmaansa.
Brooke oli kaukana siitä pienestä tytöstä, joka kävi kasteella.
Hänen muuttunut ulkonäkönsä heijasti sydämen tilaa.
Pidin lävistystä nenässäni ja hankin tatuointeja.
Ajoin hiukseni ja näytin todella hullulta.
Kun katsoin peiliin, saatoin itsekin pelästyä.
Kun päätin alkaa elää lesbona, vaihdoin Jumalan sanan valheeseen.
Tein sen siitäkin huolimatta, että tiesin Jumalan sanan olevan totuus.
Brooke ja hänen tyttöystävänsä onnistuivat saamaan pieniä osia
televisiosarjoista ja elokuvista.
Seuraajansa he löysivät kuitenkin yökerhoista.
Kävimme yökerhoissa joka yö.
Siitä oli tullut kuin työtä, mistä en pitänyt.
Aloin juoda voidakseni jatkaa yökerhoissa käymistä.
Yhtenä yönä yökerhoon meneminen tuntui Brookesta epämukavalta.
Tyttöystäväni sanoi, että istutaan hetki aidalla.
Olin kuullut tuota amerikkalaista termiä käytettävän vain kirkossa.
On oltava kylmä tai kuuma, mutta ei penseä.
Kun kuulin nuo sanat, tunsin jonkin konkretisoituvan sisälläni.
Aivan kuin joku olisi astunut huoneeseen.
Sydämeni alkoi hakata ja kysyin, tunsiko tyttöystäväni mitään.
Hän kysyi minulta, uskoinko muka paholaisen olemassaoloon.
Silloin tiesin, etten voinut enää luottaa häneen.
Brooke huusi Jeesusta apuun, jolloin hänen tyttöystävänsä lähti.
Sanoin Jumalalle, että tarvitsen hänen apuaan juuri nyt.
Rukouksen jälkeen tunsin valtavaa kehotusta lähteä ulos.
Hän lähti kävelylle ja tunsi Herran johdattavan askeliaan.
Kuulin, kuinka Herra puhui minulle seuraavin sanoin:
"Brooke, älä pelkää. Olen Herrasi ja Jumalasi. Vaikka kulkisit
kuoleman varjon maassa, ei sinun tarvitse pelätä. Minun sauvani
ja vitsani lohduttavat sinua."
Tunsin tuulenhenkäyksen ja tiesin olevani Herran kanssa.
Sitten kuulin sydämessäni, että rakkaus on maailmankaikkeuden
suurin voima.
Itkin ja kysyin, että jos rakkaus on maailman mahtavin voima,
mitä minun tulisi ajatella rakastajattarestani?
Silloin kuulin sanan "Ei!", joka lausuttiin kovaan ääneen.
Sillä hetkellä Jumala avasi petetyn mieleni hetkeksi,
jotta pystyin ajattelemaan hetken selkeästi.
Minun oli tehtävä valinta.
Sain valita Jumalan ja tyttöystäväni välillä.
Brooke tiesi olevansa valinnan edessä.
Tunsin, että takanani käveli mies veitsen kanssa.
Yritin katsoa, oliko takanani joku. Tunsin tulevani hulluksi.
Tiesin, että minun oli valittava.
Kun valitsin Jeesuksen, takanani kulkenut henkilö katosi.
Nyt Brooken oli toimittava.
Palasin asunnolleni ja tapasin tyttökaverini seisomasta
alttarinsa edessä.
Kun näin hänet, en enää halunnut häntä.
Kun tein päätöksen seurata Jeesusta,
kun tein sen kokosydämisesti, Jumala muutti sydämeni.
Olin särkynyt. 26 vuotta elämästäni oli mennyt hukkaan.
Jäljellä oli vain särkynyt sydän.
Olin päättänyt seurata Jeesusta.
Brooke muutti takaisin vanhempiensa luo.
En halunnut elää. Makasin sängylläni ja odotin kuolemaa.
En voinut ajatella selkeästi.
Puolen vuoden kuluttua Brooke pyysi esirukousta raamattupiirissä.
Samastuin siihen naiseen, joka tarttui Jeesuksen viitan tupsuun.
En halunnut päästää irti ennen kuin hän auttaisi minua.
Uskon Jeesuksen vapauttaneen minut sinä samana päivänä kaikista
demonisista valloista, joiden valtaan olin antautunut.
Brooken lapsuudesta asti kärsimä kipu on vaihtunut
Jumalan rakkauteen.
Herra otti särkyneen sydämen ja korjasi sen.
Hän on paikannut sydämeni haavat itsellään.
Hän täytti kaiken rikkinäisyyteni.
Sain kokea tunne-elämän parantumisen.
Kävin läpi tuskaisia muistojani Jeesuksen kanssa.
Annoin Jumalan parantaa minut ja annoin anteeksi niille,
jotka olivat kohdelleet minua väärin.
Uskon, että vapauduin juuri anteeksiannon kautta.
Mikä valtava kertomus.
Jäljellä oli vain särkynyt sydän.
Sinäkin olet saattanut pelata riskipeliä.
Sinua on satutettu, sinua on käytetty hyväksi ja sinua
on pilkattu.
Ehkä kukaan muu ei tiedä, mitä olet joutunut kokemaan.
Sydämestäsi voi silti löytyä lapsi, joka uskoo isän olemassaoloon.
On oltava joku, joka välittää sinustakin ja rakastaa sinua.
Kaikkivaltias Jumala kutsuu sinua takaisin luokseen.
Hän odottaa sinua avoimin käsivarsin.
Hän haluaa viedä sinut kotiin ja elää kanssasi ikuisesti.
Raamatun mukaan paholainen haluaa varastaa, tappaa ja tuhota.
Hän haluaa tuhota sinut.
Keinoinaan hän käyttää monia asioita, kuten punk-kulttuuria,
lesboutta ja huumeidenkäyttöä.
Niiden tarkoitus on tuhota sinut.
Jumala haluaa parantaa sinut ja siunata sinua.
Hän haluaa lahjoittaa sinulle uuden elämän.
Hän rakastaa sinua ehdoitta.
Hänen sylinsä on avoin.
Tämä isä rakastaa sinua enemmän kuin voit edes kuvitella.
Jos haluat päästä tuon rakastavan isän syleilyyn,
rukoile kanssani.
Johdatan sinut rukoukseen, ja jos rukoilet sydämestäsi,
Jumala kuulee sinua ja vastaa sinulle.
Toista perässäni.
Jeesus... Aivan, toista vain.
Jeesus, tiedät, mitä elämässäni tapahtuu.
Tiedät, mitä olen tehnyt itselleni ja muille.
Tiedät, mitä minulle on tehty.
Tulen eteesi särkynein sydämin.
Olen tyhjä ja epätoivoinen.
Pyydän, Isä, että parannat minut.
Herra Jeesus, tule sydämeeni. Elä kauttani,
niin elän sinulle ja palvelen sinua elämäni loppuun saakka.
Kiitos, Herra, että olet kuullut rukoukseni ja tullut sydämeeni.
Haluan nyt rukoilla puolestasi.
Isä, kosketa heitä Jeesuksen nimessä.
Saatana, sidon valtasi tällä hetkellä.
Käsken sinua päästämään heidät vapaaksi.
Tulkoon Pyhän Hengen voima elämääsi.
Jeesuksen nimessä, aamen.
Eikö olekin hienoa olla elossa?
Sinun on tunnustettava suullasi, mitä olet tehnyt.
Soita meille. Sinun ei tarvitse kertoa nimeäsi.
Kerro vain, että rukoilit kanssani ja annoit elämäsi Jeesukselle.
Julista ääneen uutta vapauttasi. Ylistys Jumalalle!
Mitä seuraavaksi, Terry?
Eräs perhe joutui pakenemaan kotoaan veneellä.
Oli pelottavaa nähdä, kuinka vesi tulvi taloamme kohti.
En tiennyt minne kääntyä, kun näin tulvan aiheuttamat tuhot.
Myöhemmin näet, kuinka pelastuksen enkelit saapuivat hätiin.
Kodistaan lähtenyt nuori mies alkoi nähdä puutetta...
Poika sanoi, ettei häntä voi enää kutsua isänsä pojaksi.
Mutta isä käski pukea hänet heti juhlavaatteisiin.
Poika oli kadonnut, mutta oli nyt löytynyt.
Jumala odottaa sinua kotiin.
Huntin perhe on aina halunnut auttaa kodittomia.
Tulvien koetellessa Atlantaa he joutuivat itse kodittomiksi.
Kun Alantassa tulvi, Huntin perhe joutui pakenemaan veneellä.
Oli pelottavaa nähdä, kun tulvavesi lähestyi taloa.
Kun Willy ja Tony palasivat kotiinsa, mutaa oli kaikkialla
ja pohjakerros oli tuhoutunut.
Kun näin tuhon laajuuden, en tiennyt, minne kääntyä.
Sitten Operaatio Siunauksen työryhmä sattui paikalle.
Kutsun heitä yhä Jumalan lähettämiksi enkeleiksi.
Vapaaehtoiset korjasivat seinät ja tekivät homesuojauksen.
Perheen suurin menetys oli tuhoutunut rukoushuone.
Odotamme päivää, jolloin voimme nauttia taas talostamme.
Ikävöimme eniten perheen yhteisiä rukoushetkiä rukoushuoneessa.
Perhe tiesi Operaatio Siunauksen korjaavan seinät,
mutta muut suunnitelmat pysyivät heiltä salassa.
Remontin aikana perhettä pyydettiin pysymään poissa kotoa.
Vaikeuksienkin keskellä perhe jatkoi yhdessä rukoilemista,
ruoanlaittoa ja ruoan jakamista kodittomille.
Olin päättänyt, että jatkan ruoanjakelua.
Kylmistä sadepäivistä huolimatta remontti jatkui.
Pian muodonmuutos alkoi näkyä.
Väliaikaismajoituksessa perhe rukoili muuttolaatikoiden keskellä.
Sitten tuli yllätyksen päivä.
Onpa täällä kaunista!
Jumala, olet mahtava.
Katsokaa tätä!
Kyllä Herra, palvelemme sinua!
Arvostamme todella kaikkea sitä, mitä Operaatio Siunaus ja CBN
on meille tehnyt.
Teitte hienoa työtä. Remontoitte talomme, ja nyt voimme palata sinne
asumaan. Rakastamme teitä. Kiitos paljon!
Tuo perhe on aina ollut auttamassa muita.
Katastrofin iskiessä hekään eivät tienneet, mitä tehdä.
Tuhot olivat niin laajat, etteivät he tienneet,
kenen puoleen kääntyä.
Siksi Operaatio Siunaus auttaa.
Operaatio Siunaus auttaa monien amerikkalaisten ihmisten elämää.
He auttavat myös avuntarvitsijoita eri puolella maailmaa.
He antavat ihmisille toivoa, mahdollisuuksia ja
tulevaisuudennäkymiä.
Haluan pyytää sinua liittymään 700 Clubiin.
Jokainen lahjoitus tukee Operaatio Siunausta.
Aamen! Siinäpä oli kaunis perhe.
Tuo mies todella rakasti Herraa ja ikävöi eniten rukoushuonettaan.
Me autoimme häntä saamaan sen takaisin.
Hän ei tiennyt mitä tehdä, ja yhtäkkiä saapui remonttiryhmä.
Tuo Operaatio Siunauksen työryhmä on mahtava.
Seuraavaksi vastaamme katsojakysymyksiin. Eve kysyy:
"Vanhemmat tytöt hakkasivat 9-vuotiasta tytärtäni
koulumatkalla. Mitä teen?"
Pian vastaamme näihin kysymyksiin.
Seison sydämesi ovella ja kolkutan.
En välitä siitä, oletko köyhä vai rikas, tai mitä kieltä puhut.
Tulen jokaisen miehen, naisen ja lapsen luo.
Toivon vain, että voisimme oppia tuntemaan toisemme.
En kuitenkaan tule elämääsi väkisin.
Päätös on sinun.
Tulen asumaan niiden luo, jotka kutsuvat minut sisään,
ja annan heille iankaikkisen elämän.
Jeesus Kristus kolkuttaa sydämesi ovea.
Kutsutko hänet sisään? Soita tai kirjoita meille.
Nyt vastaamme katsojakysymyksiin.
Ensimmäisenä Even kysymys:
"9-vuotias tyttäreni tuli kotiin itkien, koska häntä oli hakattu
kotimatkalla. Tyttäreni ei halua minun kertovan tästä, koska
hän pelkää. Minusta tuntuu, että minun pitäisi soittaa kouluun."
Kävin yleistä koulua, ja riitoja syntyi joka päivä.
Se oli osa elämää.
Maailma on kuitenkin muuttunut.
Ihmiset laittavat kiusaamisvideoita Youtubeen.
Sitten sitä näytetään muille ihmisille.
Neuvoisin sinua, ettet kertoisi tästä koululle.
Tyttäresi leimautuisi itkupilliksi, eikä muuta tapahtuisi.
Minä etsisin käsiini jonkun 15-vuotiaan pojan, joka suostuisi
maksusta saattamaan tyttäresi joka päivä kotiin.
...sanoo parantumaton bisnesmies.
Kannatan käytännöllisiä ratkaisuja!
Nuo tytöt eivät uskalla lyödä, jos vastassa on 15-vuotias poika.
Minua hakattiin koulussa, kunnes jotkut vanhemmat pojat päättivät
suojella minua.
Oli hienoa, kun sain kulkea heidän kanssaan.
Kiusaajat miettivät kahdesti ennen kuin aloittivat tappelun.
No, jos kerran löydät pojan, joka suostuu tähän.
Hän saattaa tosin pyytää 150 dollaria päivältä.
Kyllä se sanomalehtien myynnin peittoaa.
Seuraavaksi Jim:
"Rakennuksessani asuu ulkomaalaisia opiskelijoita, jotka ovat
buddhalaisia. Haluaisin tutustua heihin. Kuinka toimin?"
Se on nimeltään rakkaus. Tee heille jotain hyvää.
Ulkomaalaiset tarvitsevat apua. He saattavat tarvita kyytiä.
Esittele heille nähtävyyksiä tai vie heidät ravintolaan.
Tee heille hyviä tekoja. Rakkaus voittaa buddhalaiset.
Rakkaus tehoaa kaikkiin.
Seuraavaksi Matt:
"Pikkuveljeni ja hänen vaimonsa menettivät työpaikkansa ja
tarvitsevat asuinpaikan. Haluaisimme pyytää heidät
meille asumaan. Kuinka voimme tehdä niin loukkaamatta heitä?"
Etsit vaikeuksia, jos pyydät toisen perheen teille asumaan.
Heistä tulee osa perhettäsi, joten aikataulunne on sovittava yhteen.
Ruokailutottumukset ovat erilaisia. Keittiö on yhteiskäytössä.
Silloin asetetaan rajoja.
Ei se toimi, ihmisiä kun ollaan.
Hän on sentään veli. Mitä itse tekisit?
Vielä pahempi juttu.
Mitä jos palkkaisit 15-vuotiaan pojan kokkaamaan teille kaikille?
Ehkä voisit auttaa heitä löytämään asunnon ja avustaa vuokranmaksussa.
Voit tietenkin pitää heitä vieraina parin viikon ajan.
Se kuuluu veljesrakkauteen.
Se luo kuitenkin ongelmia, jos sinulla itselläsi on oma perhe
ja pieni asunto.
Eikö olekin niin?
Sinä olet niin rakastava, ettei sinulle syntyisi siitä ongelmaa.
On otettava huomioon talouskriisi, jonka takia he eivät ehkä
löydäkään uusia työpaikkoja pitkiin aikoihin.
Siinäpä se ongelma piileekin.
Ei ole kyse rakkaudesta vaan todellisuudesta.
Seuraavaksi Vince:
"Mitä tarkoittaa termi messiaaninen juutalainen? Kuinka juutalainen
kääntyy messiaaniseksi juutalaiseksi?"
Kristus-nimi tulee kreikankielisestä sanasta,
joka vastaa hepreankielistä sanaa "mashiach" eli messias.
Messiaaninen juutalainen uskoo siis Jeesuksen olevan messias.
Hän on Kristus.
Sehän ei vaikuta heidän juutalaisuuteensa,
vaan täydentää sitä.
He voivat itse päättää. Ei heistä tule baptisteja tai muita,
vaan he ovat juutalaisia.
Heille syntyy hyvin eläväinen suhde Jumalaan.
Seuraavaksi Ellynin kysymys:
"Pastorimme kehottaa meitä sanomaan vieressä istuvalle henkilölle,
että rakastamme häntä Herran rakkaudella. Minusta se on
teeskentelyä. Ajatteleeko Jumala, että kapinoin?"
Et sinä tietenkään kapinoi, vaan puhut totuutta.
Yhdessä laulussa lauletaan, että antaa tavaroiden, sukulaisten
ja kuolevaisen elämän kadota.
Vaikka ruumis tapettaisiin, Jumalan totuus kestää...
Laulamme noita lauluja, vaikka samalla valehtelemmekin.
Eivät seurakuntalaiset oikeasti halua, että ruumis ja sukulaiset
vietäisiin heiltä.
Meidät opetetaan siihen, että laulamme valheita.
Voit kertoa totuuden. Sano vain, mitä on sydämessäsi.
Sinä taidat tarvita jotain jälkiruokaa.
Sisko rakas!
Erkanemme teistä Room. 12:21 sanoin:
"Älä anna pahan itseäsi voittaa, vaan voita sinä paha hyvällä."
Kiusaukset koettelevat jokaista avioliittoa.
Joskus näyttää siltä, ettei ulospääsyä ole.
Minkä Jumala on yhdistänyt, sitä älköön ihminen erottako.
Soita tai kirjoita meille tänään, niin saat elinikäisiä vastauksia.
Kun haluat jutella sinusta välittävän ihmisen kanssa,
soita esirukoilijoillemme omassa maassasi jo tänään.
Suomennos: Hanna Tischer